Vroč objekt na tej novi Hubblovi sliki
izgleda, kot da je bolj doma v Tolkienovem romanu,
vendar je pravzaprav meglica, znana kot Obročasta meglica ali Messier 57.
Čeprav je ta meglica ena najbolj znanih objektov na nebu,
več kot 200 let po njenem odkritju astronomi še vedno razkrivajo nekatere njene skrivnosti.
Hubblecast 66: Hubble razkrije skrivnost Obročaste meglice
Voditelj: Dr. J., znan tudi kot Dr. Joe Liske
Pozdravljeni in dobrodošli v novi epizodi Hubblecast!
Na nebu je veliko, veliko čudovitih in zelo raznolikih meglic
in Hubble je mnoge med njimi v zadnjih 20 letih tudi posnel.
Ena najbolj znanih izmed teh meglic
je objekt, imenovan Messier 57,
poznan tudi po bolj popularnem imenu: Obročasta meglica.
Ognjeno svetla in blizu Zemlje,
Obročasta meglica leži le nekaj več kot 2000 svetlobnih let stran od nas.
Je še posebej izstopajoč primer planetarne meglice,
kjer je umirajoča zvezda, kot je na primer naše Sonce, odvrgla svoje zunanje plasti v vesolje.
Meglica je zelo podobna enako barviti Meglici Helix, ki je nastala na enak način.
Obe sta pogosti opazovalni tarči,
ki ju tako amaterski kot tudi profesionalni astronomi preučujejo že veliko let.
Obročasta meglica je bila odkrita konec 18. stoletja,
vendar je njena prava oblika in struktura ostala nekoliko nejasna...
do sedaj.
Skupina astronomov je uporabila Nasin/Esin Hubblov vesoljski teleskop
skupaj z obstoječimi podatki z Zemlje,
da bi lahko podrobno raziskali Obročasto meglico.
Astronomi so hoteli bolje razumeti strukturo meglice,
njeno evolucijo, fizično stanje in gibanje.
Izkazalo se je, da Obročasta meglica pravzaprav sploh nima oblike obroča.
Iz Zemljine perspektive Obročasta meglica
izgleda kot preprosta eliptična figura z nejasnimi mejami.
Vendar nova Hubblova opazovanja jasno kažejo,
da je oblika meglice bolj podobna raztegnjenemu ameriškemu krofu z luknjo.
Gledamo skoraj direktno proti poloma strukture
s svetlo obarvanim snopom materiala, ki se razteza stran od nas.
Čeprav središče tega krofa mogoče izgleda prazno,
je polno materiala z majhno gostoto, ki se razteza tako stran kot proti nam
in ustvarja obliko, ki spominja na žogo za rugby, ki je vstavljena v krofovo luknjo.
Prostor v bližini meglice je turbulenten in poln vozlastih struktur, ki so nastale v preteklosti.
Ta nova raziskava se ne strinja s prejšnjimi modeli Obročaste meglice,
ki so predlagali, da ima meglica manj sferično obliko.
Če bi lahko Obročasto meglico zavrteli za 90 stopinj in jo pogledali od strani,
naj bi po predlogih izgledala bolj podobna Messierju 76,
meglici, ki je znana tudi kot "Mala ročka".
Te meglice nastanejo iz ioniziranega plina iz atmosfere umirajoče zvezde.
Na koncu svojih življenj te zvezde odvržejo svoje zunanje plasti
in se spremenijo v zelo majhna, vroča telesa, znana kot bele pritlikavke,
ki so končna evolucijska faza zvezd, kot je naše Sonce.
S pomočjo novih Hubblovih opazovanj
sedaj veliko bolje razumemo
pravo strukturo Obročaste meglice.
Za Hubblecast: Dr. J.
Tudi tokrat nas je narava presenetila preko naše najbolj drzne domišljije.
Hubblecast pripravlja ESA/Hubble in Evropski južni observatorij v Nemčiji.
Misija Hubble je projekt mednarodnega sodelovanja med Naso in Evropsko vesoljsko agencijo.
www.spacetelescope.org
Besedilo: ESA/Hubble. Prevod: Portal v vesolje